**«Ուրվականի պատմություն»** (անգլ.՝ A Ghost Story), ֆանտաստիկ գեղարվեստական ֆիլմ, որի սցենարի հեղինակն ու ռեժիսորը Դևիդ Լոուրին է, իսկ գլխավոր դերերում հանդես են գալիս Քեյսի Աֆլեքն ու Մառա Ռունին։

Ֆիլմի համաշխարհային պրեմիերան կայացել է 2017 թվականի հունվարի 22-ին «Սանդենս» կինոփառատոնում։ Միացյալ Նահանգներում այն վարձույթի է հանվել նույն թվականի հուլիսի 7-ին։

Սյուժե
------

Մի տղամարդ (Քեյսի Աֆլեք) իր սիրելիի հետ ապրում է ոչ մեծ, մեկուսի տանը։ Նրանք ապագայի պլաններ են կազմում, երազում են և պարզապես սիրում, սակայն մի անգամ տեղի է ունենում սարսափելի ավտովթար, որի արդյունքում հերոսը զոհվում է։ Նրա կինը (Մառա Ռունի) ծանր է տանում այդ կորուստը, չի գտնում իր տեղն ու կարոտում է նրան, ում հետ ինքն այնքան երջանիկ էր։ Նա չի էլ կռահում, որ թեև իր սիրելիի կյանքը հանկարծակի ընդհատվել է, բայց նա չի լքել այս աշխարհը։ Տղամարդը չափազանց շատ է կապված իր կնոջ ու տան հետ, այդ պատճառով էլ մնում է այս աշխարհում՝ դառնալով ուրվական, որը անմասնակից կերպով կողքից դիտում է կատարվող դեպքերը։

Հերոսն ականատես է լինում, թե ինչպես է տառապում իր կինը, ինչից հետո առաջ է շարժվում, հանդիպում նոր տղամարդու և հեռանում այդ տնից, որտեղ նրանք անցկացրել էին երջանիկ օրեր։ Ուրվականը մնում է այնտեղ՝ չունենալով հեռանալու ոչ մի հնարավորություն։ Տանը բնակություն են հաստատում նոր մարդիկ, ուրվականի աչքերի առաջ ծավալվում են նոր պատմություններ։ Օր օրի նա ստիպված է դիտել, թե ինչպես են տանը զարգանում օտարների ճակատագրերը։ Մարդիկ ուրախանում են, սիրում, տառապում ու երազում, իսկ ուրվականը լուռ հետևում է նոր բնակիչներին՝ երբեմն նրանց վախեցնելով ճռռոցով կամ քաոս առաջացնելով։

Դերերում
--------

* Մառա Ռունի – Մ
* Քեյսի Աֆլեք – Ս
* Ուիլ Օլդհեմ
* Ռոբ Զաբրեսկի
* Բրիա Գրանտ – Կլարա
* Ավգուստին Ֆրիզել – Կլարայի կինը, որը գիրք է գրում
* Քենեյշա Թոմփսոն – բժիշկ
* Գրոուվեր Քոլսոն – հաշմանդամի սայլակով տղամարդ
* Լիզ Ֆրանկե – Լինդա
* Բարլոու Ջեյքոբս
* Ռիչարդ Քրաուս
* Դեգեր Սալազար
* Սոնյա Ասեվեդո – Մարիա
* Բառլոս Բերմուդես – Կառլոս
* Կեշա

Նկարահանումներ
--------------

Ֆիլմը նկարահանվել է 2016 թվականի ամռանը լիակատար գաղտնիության պայմաններում։

Քննադատություն
--------------

Ֆիլմը բարձր է գնահատվել կինոքննադատների կողմից։ Rotten Tomatoes կայքում այն ունի 91 % վարկանիշ 201 գրախոսությունների հիման վրա՝ 10 հնարավորից 7,9 միավորով։ Metacritic կայքում ֆիլմն ունի 100 հնարավորից 84 միավոր՝ քննադատների 46 գրախոսությունների հիման վրա, ինչը համապատասխանում է «համընդհանուր ճանաչում» կարգավիճակին։ Ֆիլմերի տվյալների IMDb խոշորագույն բազայում «Ուրվականի պատմությունն» ունի հաճախորդների միջին ցուցանիշ 10-ից 7,1 միավորով (11 644 ձայն)։

Վարձույթ
--------

Ֆիլմի համաշխարհային պրեմիերան կայացել է 2017 թվականի հունվարի 22-ին Սանդենս կինոփառատոնում։ Միացյալ Նահանգներում այն էկրան է բարձրացել նույն թվականի հուլիսի 7-ին R տարիքային սահմանափակմամբ։ Լոս Անջելեսի և Նյու Յորքի չորս կինոթատրոններում առաջին շաբաթավերջում ֆիլմի եկամուտը կազմել է 108,067 դոլար։ Ֆիլմի թողարկումը DVD և Blu-ray ձևաչափերով կայացել է 2017 հոկտեմբերի 3-ին, իսկ iTunes կայքում այն հասանելի է 2017 թվականի սեպտեմբերի 19-ից։

Ծանոթագրություններ
------------------

1. 1 2 3
2. ↑  ČSFD (չեխերեն) — 2001.
3. ↑
4. ↑
5. ↑  Гнедич, Дмитрий (2016 թ․ նոյեմբերի 23). «Дэвид Лоури, Руни Мара и Кейси Аффлек снова вместе». Kinomania.ru. Արխիվացված է օրիգինալից 2017 թ․ ապրիլի 23-ին. Վերցված է 2017 թ․ ապրիլի 23-ին.
6. ↑  «*A Ghost Story* (2017)» (անգլերեն). Rotten Tomatoes. Վերցված է 2017 թ․ հոկտեմբերի 7-ին.
7. ↑  «*A Ghost Story* Reviews» (անգլերեն). Metacritic. Վերցված է 2017 թ․ սեպտեմբերի 11-ին.
8. ↑  «User ratings for A Ghost Story (2017)».IMDb.com. Проверено 7 октября 2017 года
9. ↑  «2017 Sundance Film Festival: Competition And Next Lineup Announced». Sundance Film Festival. November 29th, 2016. `{{cite web}}`: Unknown parameter `|Проверено=` ignored (օգնություն)
10. ↑  A24. «Официальный трейлер».`{{cite web}}`: CS1 սպաս․ թվային անուններ: authors list (link)
11. ↑  Brueggeman, Tom (9 July, 2017). «'A Ghost Story' and 'The Big Sick' Sustain Indie Box Office Surge». indiewire.com.
12. ↑  {{cite 
web|url= Ghost Story (2017)|publisher=dvdsreleasedates.com}}

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ուրվականի պատմություն» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · MusicBrainz · Rotten Tomatoes |

 |